Rossiyaga qarshi sanksiyalar o‘z kuchida qoladi — Germaniya TIV

Rossiyaga qarshi sanksiyalar yengillashtirilmaydi, deya xabar bermoqda “Yevropeyskaya pravda” nashri Germaniya tashqi ishlar vazirligi matbuot kotibi Martin Shefer bayonotiga tayanib.

“Hozircha hammasi Yevropa darajasida kelishilgani va qaror qilinganidek qoladi”, — dedi u.
“Biz hali o‘z kuchlarimizni yumshatish nuqtasiga yetganimizcha yo‘q”, — deya ta’kidladi Shefer.
Uning aytishicha, sanksiyalar haqidagi qarorlar vaziyatning real borishiga asoslangan.
“Sanksiyalar kuchaytirilishi ham, yumshatilishi ham mumkin”, — deya qayd etdi Germaniya TIV vakili.
Eslatib o‘tamiz, avvalroq Italiya “Katta yettilik”dagi Rossiyaga qarshi sanksiyalarni qayta ko‘rib chiqish masalasini ko‘targan yagona davlat bo‘lgani xabar berilgan edi.